**Charlottenlund videregående skole** er en videregående skole i Brundalen ved Charlottenlund i Trondheim. Den sto ferdig desember 2011.
Skolen er resultatet av sammenslåingen av tidligere Ringve og Brundalen videregående skole.
Med 1 100 elever er skolen av de største videregående skolene både i Trøndelag og i landet. Charlottenlund videregående skole ligger ca. 6 km øst for Trondheim sentrum. Skolen er en av 32 videregående skoler som eies og drives av Trøndelag fylkeskommune. Visjon: "Talenter i vekst!"

Universitetsskole
-----------------

Skolen inngikk høsten 2015 samarbeid med Norges Teknisk- Naturvitenskapelige Universitet - NTNU, Charlottenlund ungdomsskole og Huseby barneskole. Den skal fungere som universitetsskole blant annet ved å styrke lærerutdanningen gjennom større integrering av disiplinfag.

Utdanningsprogram
-----------------

* Bygg- og anleggsteknikk
* Design og håndverk
* Kunst, design og arkitektur
* Medier og kommunikasjon
* Musikk, dans og drama
* Salg, service og reiseliv
* Studiespesialisering
* Særskilt tilrettelagt opplæring
* Teknikk og industriell produksjon

I tillegg til utdanningsprogrammet har Charlottenlund videregående skole også ansvaret for kriminalomsorgens opplæringstilbud i Trondheim Fengsel, samt voksenopplæring i regi av Trondheim Voksenopplæringssenter - TROVO.

Viktige hendelser i skolens historie
------------------------------------

1883: Elen Ofstads Kvindelige Haandgjerningsskole starter opp som privat skole.

1898: Trondhjems husholdningsskole starter som privat skole på initiativ fra Sara Løken.

1903-1910: Elen Ofstad blir en del av Trondheim kommunale husmorskole

1919: Trondhjems Fagskole blir stifta og offentlig finansiert. Husmorskolen og Husflidskolen blir også offentlig finansiert fra samme år.

1934: Moholt yrkesskole starter opp. 

1945: Trondhjems Fagskole endrer navn til Trondheim yrkesskole.

1947: Sør-Trøndelag husflidskole starter opp på Valsetbakken ved Jonsvatnet.

1947: Bilskolen etableres på Øya og Malvik og Strinda yrkesskoler oppretter en mekanisk avdeling i Sjøvegen på Nedre Charlottenlund.

1957: Forløperen til Ringve videregående skole blir etablert som kveldskurs på Gerhard Schøning og Strinda.

1959: Ringve videregående skole flytter til den nye skolen på Lade.

1961: Bilskolen flytter til Lade.

1965: Trondheim husmorskole blir overtatt av fylkeskommunen og får navnet Sør-Trøndelag husflidskole.

1966: Malvik, Strinda og Moholt yrkesskoler slås sammen til en skole, Moholt yrkesskole.

1968: Ringve skole blir en av de fire første reformgymnasa i landet.

1969: Husmorskolen og Husflidskolen flytter til Brundalen skolesenter.

1970-1973: Trondheim yrkesskole flytter til Brundalen skolesenter.

1974: Skolesenteret i Brundalen blir offisielt åpna.

1976: Trondheim yrkesskole endrer navn til Brundalen videregående skole, Sør-Trøndelag fylkes husflidskole endrer navn til Elen Ofstad skole, og Trondheim husmorskole endrer navn til Sara Løkens skole. Moholt yrkesskole blir til Moholt videregående skole og Ringve skole blir til Ringve videregående skole.

1983: Fotolinja ved Brundalen videregående skole flyttes til Valsetbakken og omtrent 15 år seinere til Ringve videregående skole.

1988: Brundalen videregående skole overtar det formelle ansvaret for Moholt yrkesskole, avdeling Sjøvegen.

1989: De siste husflidklassene på Valsetbakken avvikles og flyttes til Elen Ofstads skole.

1990: Elen Ofstads og Sara Løkens videregående skoler slås sammen til Charlottenlund videregående skole.

1993: Brundalen videregående skole får ansvaret for opplæringa i kriminalomsorgen og Ringve videregående skole overtar ansvaret for opplæringa på Østmarka sjukehus. 

2002: Charlottenlund og Brundalen videregående skoler slås sammen til en stor Brundalen videregående skole.

2004: Moholt yrkesskole, avdeling Sjøvegen flyttes opp til Brundalen videregående skole.

2008: Ringve og Brundalen videregående skole blir slått sammen gjennom det fylkeskommunale vedtaket i Skolebruksplan 3.

2010: Skolen får navnet Charlottenlund videregående skole.

2011: Samlokaliseringen skjer i de gamle paviljongene på Brundalsenteret og Charlottenlund videregående skole er i gang.

2012: Fjerde januar 2012 flytter Charlottenlund videregående skole inn i dagens skolebygning.

2015: Charlottenlund videregående skole blir universitetsskole i et samarbeid mellom NTNU, Trondheim kommune og Sør-Trøndelag fylkeskommune.

2019: De offentlig finansierte skolehistorien som har endt opp med Charlottenlund videregående skole feirer hundreårsjubileum.

Referanser
----------

1. ↑  «Charlottenlund videregående skole - www.stfk.no». *www.stfk.no*. Arkivert fra originalen 6. april 2016. Besøkt 4. februar 2016.
2. ↑  «Charlottenlund vgs tar form - charlottenlund.vgs.no». *charlottenlund.vgs.no*. Arkivert fra originalen 8. mai 2016. Besøkt 4. februar 2016.
3. ↑  energidepartementet, Olje- og (30. januar 2012). «Kick-off på Charlottenlund VGS». *Regjeringen.no* **(norsk)**. Besøkt 4. februar 2016.
4. ↑  «Charlottenlund videregående skole». *Bygg.no - Byggeindustrien*. Besøkt 4. februar 2016.
5. 1 2  «Nå er Charlottenlund-skolene blitt universitetsskoler - www.stfk.no». *www.stfk.no*. Arkivert fra originalen 6. mars 2016. Besøkt 4. februar 2016.
6. ↑  «Fagtilbud - charlottenlund.vgs.no». *www.charlottenlund.vgs.no*. Arkivert fra originalen 24. januar 2016. Besøkt 4. februar 2016.
7. ↑  «Trondheim fengsel, Leira avdeling - Kriminalomsorgen.no». *www.kriminalomsorgen.no*. Besøkt 4. februar 2016.
8. ↑

| * v
* d
* r
Videregående skoler i Trøndelag |
| --- |
| Nåværende | 
* Aglo
* Bybroen
* Byåsen
* Charlottenlund
* Fosen
* Gauldal
* Granskogen
* Grong
* Guri Kunna (Hitra/Frøya)
* Heimdal
* Hemne
* Inderøy
* KVT
* Lade
* Leksvik
* Levanger
* Lukas
* Malvik
* Meldal
* Melhus
* Meråker
* Mære
* NæringsAkademiet
* Olav Duun (Namsos)
* Ole Vig (Stjørdal)
* Oppdal
* Orkdal
* Rissa
* Røros
* Selbu
* Skjetlein
* Sonans Trondheim
* Steinerskolen
* Steinerskolen, Rotvoll
* Steinkjer
* Strinda
* Thora Storm (Trondheim)
* Tiller
* Trondheim katedralskole
* Trondheim tekniske fagskole
* Val
* Verdal
* Ytre Namdal
* Øya
* Åfjord

 |  |
| Tidligere | 
* Adolf Øien
* Brundalen
* Egge
* Gerhard Schøning
* Guldbergaunet
* Ladejarlen
* Ringve
* Skatval
* Stjørdal
* Thorp og Andersen

 |

|  |  |
| --- | --- |
| Oppslagsverk/autoritetsdata | VIAF **·** Nasjonalt skoleregister
 |